Narodna skupština
20110713

Mi smo hteli da u ovom pravdanju izostanaka, koje može da bude iz razloga takmičenja, sportskih aktivnosti i te obaveze koje proističu iz nekih aktivnosti učenika, značajnih za njih i za školu, su u redu, ali ono što je najčešće, to je izostanak iz zdravstvenih razloga i to mora na jedan obavezujući način i za roditelja, staratelja ili učenika da bude, a to je priloži potvrda lekara odgovarajuće zdravstvene ustanove da je gubitak časova, odnosno gubitak nekoliko dana iz zdravstvenih razloga, zakonski bi trebalo da se reguliše. U odgovoru zašto ne prihvatate ovaj amandman sa ovim dodatkom, kažete: "amandman ne treba prihvatiti, jer učenik koji je bolestan ne mora obavezno i u svakom slučaju da zatraži pomoć lekara". Ova rečenica daje mogućnost kalkulantske manipulacije dece i roditelja, što je svakodnevica i u svakoj školi. Da li je u pitanju gradivo ili popravljanje ocena ili pismeni zadaci, uglavnom učenici na odgovarajući način pred pismene zadatke, pred popravljanje ocena izostaju iz škole.